== Hvid jul i Danmark ==
[[DMI]]'s officielle definition på hvid jul er, at mindst 90% af [[Danmark]]s areal er dækket af et 0,5 cm lag sne juleaftensdag om eftermiddagen, hvilket sjældent sker grundet regionale forskelle i vejret. Desuden er den danske vinter primært præget af vestenvinde, og med vestenvinden kommer mildt vintervejr. Sneen må godt være faldet flere dage forinden. Hvis kravene om at 90% af Danmark er dækket af sne ikke opfyldes, men der ligger sne et eller andet sted i landet, er der tale om ''lokal hvid jul''. Siden [[1900]] har der været landsdækkende hvid jul i [[Danmark]] ni gange. Nemlig i [[1915]], [[1923]], [[1938]], [[1956]], [[1969]], [[1981]], [[1995]], [[2009]] og [[2010]]<ref name="DMI om hvid jul"/>, mod 31 lokale<ref name="lokal hvid jul"/>. Chancerne for landsdækkende hvid jul er således blot ca. 7%, og i 67% af tilfældene er vejret den 24. december sidst på eftermiddagen gråt og mildt.<ref name="DMI om hvid jul"/> Til sammenligning er der i de Canadiske byer [[Whitehorse]] og [[Yellowknife]] 100% sandsynlighed for hvid jul.
Fysik